Άβαταρ: Ο Τελευταίος Ανεμοδαμαστής - Βιβλίο 1: Νερό

Ο πρώτος κύκλος (Βιβλίο 1: Νερό - αγγ. Avatar: The Last Airbender - Book 1: Water) του Άβαταρ: Ο Τελευταίος Ανεμοδαμαστής, είναι αμερικανική τηλεοπτική σειρά κινουμένων σχεδίων του τηλεοπτικού καναλιού Nickelodeon, το οποίο πρόβαλε τα 20 επεισόδια του πρώτου κύκλου από τις 21 Φεβρουαρίου 2005 μέχρι τις 2 Δεκεμβρίου 2005. Δημιουργοί του πρώτου κύκλου, καθώς και όλης της σειράς είναι ο Μάικλ Τάντε ΝτιΜάρτινο και ο Μπράιαν Κονιέτζκο,, ενώ πρωταγωνιστές ήταν οι Ζάχαρι Τάιλερ Άιζεν, Μέι Ουίτμαν, Τζακ ΝτεΣένα, Μάκο Ιβαμάτσου, Ντάντε Μπάσκο και Τζέισον Άιζακς.

Ο κύκλος περιστρέφεται γύρω από τον κύριο πρωταγωνιστή της ιστορίας, Άανγκ, και τους φίλους του, Ταμάρα (Κατάρα στην αυθεντική εκδοχή) και Σόκκα καθώς και το ταξίδι τους προς τον Βόρειο Πόλο στην αναζήτηση ενός νεροδαμαστή δάσκαλου για την Ταμάρα και τον Άανγκ. Ο Οζάι, ο τωρινός Άρχοντας της Φωτιάς, διεξάγει έναν φαινομενικά ατελείωτο πόλεμο εναντίον του Βασιλείου της Γης, τις Φυλές του Νερού και των ήδη εξαφανισμένων Νομάδων του Άέρα. Ο Άανγκ, ο τωρινός Αβατάρ, πρέπει να δαμάσει και τα τέσσερα στοιχεία πριν την αναμέτρησή του με τον Άρχοντα της Φωτιάς ούτως ώστε να μπορέσει να σταματήσει τον πόλεμο.

Κάθε επεισόδιο του πρώτου κύκλου προσέλκυσε περισσότερους από ένα εκατομμύριο τηλεθεατές στην πρώτη προβολή του. Ο πρώτος κύκλος κέρδισε το βραβείο για «Καλύτερη τηλεοπτική σειρά» και «Καλύτερη τηλεοπτική σειρά κινουμένων σχεδίων» στα βραβεία Pulcinella του 2005, στα οποία απονέμονται βραβεία αριστείας για κινούμενα σχέδια.

Μεταξύ 4 Ιανουαρίου και 19 Σεπτεμβρίου του 2006, πέντε σετ DVD κυκλοφόρησαν στις Ηνωμένες Πολιτείες, και το καθένα περιείχε τέσσερα επεισόδια από την σεζόν. Στις 12 Σεπτεμβρίου 2006, το Nickelodeon κυκλοφόρησε επίσης την συλλογή «Complete Book One Collection Box Set», η οποία περιείχε όλα τα επεισόδια της σεζόν, καθώς και έναν ειδικό δίσκο με πρόσθετα. Η αρχική κυκλοφορία ήταν για την Περιοχή 1, δηλαδή τις Ηνωμένες Πολιτείες και τον Καναδά. Από το 2007 μέχρι το 2009, το Nickelodeon κυκλοφόρησε DVD για την Περιοχή 2 (Ευρώπη).

Ο πρώτος κύκλος επίσης έχει προσαρμοστεί σε μία ταινία ζωντανής δράσης, The Last Airbender, σε σκηνοθεσία Μ. Νάιτ Σιάμαλαν η οποία κυκλοφόρησε την 1 Ιουλίου 2010.

 Παραγωγή 

Η σειρά παρήχθη και αναμεταδόθηκε από το Nickelodeon, οι μετοχές του οποίου ανήκουν στη Viacom. Οι παραγωγοί εργάστηκαν μαζί με τον Άαρον Ήχαζ, για την σκηνοθεσία των επεισοδίων. Οκτώ επεισόδια σκηνοθετήθηκαν από τον Ντέιβ Φιλόνι., πέντε από την Λόρεν ΜακΜούλαν και τον Τζιανκάρλο Βόλπε, και άλλα δύο από τον Άντονι Λιόι. Τα επεισόδια γράφτηκαν από μια ομάδα συγγραφέων η οποία αποτελούταν από τους Νικ Μάλις, Τζον Ο'Μπράιαν, Μάθιου Χουμπαρντ, Τζέιμς Έγκαν, Ίαν Γουίλκοξ, Τιμ Χέντρικ και Ελίζαμπεθ Γουέλτς Ήχαζ. Την μουσική όλου του κύκλου συνέθεσε η "The Track Team", η οποία αποτελείται από τον Τζέρεμι Ζάκερμαν και τον Μπέντζαμιν Γουίν.

 Ηθοποιοί 

Μερικοί από τους κύριους χαρακτήρες της σειράς είχαν εμφανιστεί στα τρία πρώτα επεισόδια. Ο Ζάχαρι Τάιλερ Άιζεν και η Μέι Ουίτμαν υποδύονται τον Άανγκ και την Ταμάρα, με τον Τζακ ΝτεΣένα να υποδύεται τον Σόκκα. Ο Ντάντε Μπάσκο και ο Μάκο Ιβαμάτσου υποδύονται τον Ζούκο και τον Άιρο. Ο Ντι Μπράντλεϊ Μπέικερ υποδύεται τον Άππα και τον Μόμο, τα ζώα της ομάδας. Στο τρίτο επεισόδιο ένας νέος εχθρός για τον Άανγκ αλλά και για τον Ζούκο εμφανίζεται, ο ναύαρχος Ζάο, τον οποίο υποδύεται ο Τζέισον Άιζακς. Έναν άλλο σημαντικό χαρακτήρα, τον Τζετ, υποδύεται ο Κροφορντ Γουίλσον.

 Επεισόδια 

  Νούμερο επεισοδίου
 Όνομα και περιγραφή
 Πρεμιέρα
 Κώδικας
   1
 Το αγόρι μέσα στο παγόβουνοImdb.com - The Boy in the Iceberg 
 21 Φεβρουαρίου 2005
 101
  Το πρώτο επεισόδιο της σειράς. Μιλά για την Ταμάρα και τον Σόκκα, μέλη της Νότιας Φυλής του Νερού, οι οποίοι κατά την διάρκεια ψαρέματος, ανακαλύπτουν ένα τεράστιο παγετώνα και μέσα σε αυτό βρίσκουν τον Άανγκ, τον τελευταίο μάγο αέρα. Στην αρχή, ο Σόκκα δεν τον εμπιστεύεται καθώς τον θεωρεί κατάσκοπο της Φυλής της Φωτιάς, αλλά η Ταμάρα τον εμπιστεύεται. 
   2
 Η επιστροφή του ΆβαταρTv.com - The Avatar Returns 
 21 Φεβρουαρίου 2005
 102
  Στο δεύτερο επεισόδιο ο Άανγκ μαθαίνει για τον πόλεμο, ο οποίος άρχισε αμέσως μετά την εξαφάνιση του. Επίσης για πρώτη φορά αντιμετωπίζει τον Ζούκο, εξορισμένο πρίγκιπα της Φυλής της Φωτιάς, ο οποίος πρέπει να αιχμαλωτίσει τον Αβατάρ (Άανγκ) για να ξανακερδίσει το θρόνο του. Ο Άανγκ γίνεται όμηρος του Ζούκο, αλλά χρησιμοποιεί τη μαγεία του αέρα και μπαίνει στην Κατάσταση του Αβατάρ και με αυτό το τρόπο καταφέρνει να απελευθερωθεί.
   3
 Ο νότιος ναός του αέραImdb.com - The Southern Air Temple
 21 Φεβρουαρίου 2005
 103
  Από αυτό το επεισόδιο αρχίζει το μεγάλο ταξίδι για τη Βόρεια Φυλή του Νερού. Και το πρώτο μέρος που θα συναντήσουν είναι ο μητρικός, για τον Άανγκ, Νότιος Ναός του Αέρα, όπου ο Άανγκ μαθαίνει τι έγινε όσο έλειπε (ο λαός του καταστράφηκε) και μαθαίνει πολλά πράγματα για το πεπρωμένο του. Βρίσκει τον σκελετό του μοναχού Γκιάτσο, με τον οποίο ήταν φίλοι και μπαίνει στην Κατάσταση του Αβατάρ. Χάρη σε αυτό το περιστατικό, ο κόσμος μαθαίνει πώς ο Αβατάρ γύρισε. Την ίδια ώρα, ο Ζούκο και ο θείος του μένουν για λίγο στο λιμάνι του ναύαρχου Τζάο. Προσπαθούν να κρύψουν το γεγονός ότι ο Αβατάρ είναι ζωντανός, αλλά δεν τα καταφέρνουν. Ο Ζούκο και ο Τζάο μονομαχούν στο Όγκνι Κάι, και ο Ζούκο βγαίνει νικητής.
   4
 Οι πολεμίστριες του ΚιόσιImdb.com - The Warriors of Kyoshi
 4 Μαρτίου 2005
 104
  Ο Άανγκ, ο Σόκκα και η Ταμάρα βρίσκονται στο νησί της Κιόσι, το οποίο δημιουργήθηκε από την Αβατάρ Κιόσι. Στην αρχή αιχμαλωτίζονται από τους Πολεμιστές της Κιόσι, και προς έκπληξη τους βλέπουν πώς είναι γυναίκες. Για πρώτη φορά εμφανίζεται η Σουγιούκι. Μαθαίνει στον Σόκκα τα μυστικά των Πολεμιστών της Κιόσι. Ο Ζούκο μαθαίνει πού βρίσκεται ο Άανγκ, για αυτό και κατευθύνεται στο Νησί της Κιόσι, όπου θα μονομαχήσει με τον Άανγκ. Ο Ζούκο καίει το χωριό αλλά ο Άανγκ καταφέρνει να σβήσει την φωτιά και φεύγει μαζί με τους φίλους του.
   5
 Ο βασιλιάς του Ομάσου Imdb.com - The King of Omashu
 18 Μαρτίου 2005
 105
  Σε αυτό το επεισόδιο γνωρίζουμε τον βασιλιά της Ομάσου, Μπούμι. Είναι παλιός φίλος του Άανγκ, αλλά τον αναγκάζει να περάσει από 3 δοκιμασίες. Όταν ο Άανγκ περνά τις δοκιμασίες, ο Μπούμι τον ρωτά ποιο είναι το όνομα του. Ο Άανγκ στην αρχή θυμώνει, αλλά στο τέλος ξανασκέφτεται τις δοκιμασίες και τελικά αναγνωρίζει τον φίλο του, Μπούμι. 
   6
 ΑιχμάλωτοιImdb.com - Imprisonde
 25 Μαρτίου 2005
 106
  Το επεισόδιο μιλά για ένα χωριό του Βασιλείου της Γης, το οποίο κατέλαβαν οι στρατιώτες της Φυλής της Φωτιάς. Εκεί απαγορεύεται η μαγεία της γης. Και όλοι οι μάγοι γης βρίσκονται στη φυλακή, σε ένα μεταλλικό καράβι όπου δεν μπορούν να χρησιμοποιήσουν την μαγεία τους. Ο Άανγκ, και ειδικά η Ταμάρα, καταφέρνουν να ξεσηκώσουν τους αιχμαλώτους. Αυτοί επαναστατούν και χάρη στην ευφυΐα του Σόκκα, καταφέρνουν να αποδράσουν. Προς κακή τύχη του Άανγκ, η Ταμάρα χάνει το κολιέ της, το οποίο θα βρει ο Ζούκο.
   7
 Χειμερινό ηλιοστάσιο, μέρος 1ο: Ο κόσμος των πνευμάτωνImdb.com - The Spirit World: Winter Solstice
 8 Απριλίου 2005
 107
  Ο Άανγκ μαζί με τους φίλους του βρίσκεται σε ένα χωριό, το οποίο κινδυνεέει από το θυμωμένο πνεύμα του δάσους Χέι Μπάι. Προστατεύοντας το χωριό, ο Άανγκ για πρώτη φορά θα μπει στον Κόσμο των Πνευμάτων, όπου θα συναντήσει το πνεύμα του δράκου του Αβατάρ Ρόκου, και επίσης μαθαίνει πώς μπορεί να συναντήσει το Ρόκου. Την ίδια ώρα ο Ζούκο σώζει τον θείο του από τους μάγους της γης, οι οποίοι τον αιχμαλώτισαν καθώς κοιμόταν.
   8
 Χειμερινό ηλιοστάσιο, μέρος 2ο: Άβαταρ ΡόκουImdb.com - Avatar Roku: Winter Solstice, Part 2
 15 Απριλίου 2005
 108
  Ο Άανγκ, η Ταμάρα και ο Σόκκα αρχίζουν το επικίνδυνο ταξίδι για τον Ναό του Αβατάρ Ρόκου. Εκεί ο Άανγκ μαθαίνει νέα πράγματα για την αποστολή του και για το πεπρωμένο του. Για πρώτη φορά μπορούμε να δούμε πώς οι προηγούμενες ζωές του Αβατάρ επιδρούν στον Άανγκ. Ο Άανγκ μαζί με το Ρόκου μπαίνουν στην Κατάσταση του Αβατάρ και έτσι καταφέρνει να ξεφύγει από το Ναό. Το νησί καταστρέφεται.
   9
 Ο πάπυρος του νεροδαμάσματοςImdb.com - The Waterbending Scroll
 29 Απριλίου 2005
 109
  Η Ταμάρα κλέβει από ένα «καλό έμπορο» (στην πραγματικότητα - πειρατή) μια περγαμηνή με κινήσεις της μαγείας του νερού, χάρη στις οποίες εκείνη και ο Άανγκ πρέπει να μάθουν τη μαγεία του νερού. Αυτό οδηγεί σε μάχη με τους πειρατές και σε νέα συνάντηση με τον Ζούκο. Οι πειρατές και οι στρατιώτες του Ζούκο μάχονται άγρια μεταξύ τους και ο Άανγκ και οι φίλοι του ξεφεύγουν.
   10
 ΤζετImdb.com - Jet
 6 Μαΐου 2005
 110
  Ο Άανγκ και οι φίλοι του πέφτουν σε μάγους φωτιάς, αλλά την κρίσιμη στιγμή τους σώζουν ο Ντζετ και η παρέα του, οι οποίοι είναι αντάρτες. Ο Τζετ έγινε αντάρτης για να εκδικηθεί τον θάνατο των γονιών του από τους μάγους της φωτιάς. Ο Τζετ εκδικείται όποιο κάτοικο της Φυλής της Φωτιάς βρίσκει μπροστά του, είτε στρατιώτη είτε άοπλο πολίτη. Τώρα θέλει να καταστρέψει ένα χωριό και για αυτό εκμεταλλεύεται τον Άανγκ και την Ταμάρα. Ο Σόκκα καταλαβαίνει πώς κάτι δεν πάει καλά, και προσπαθεί να πείσει τον Άανγκ και την αδερφή του ότι πρέπει να φύγουν, αλλά εκείνοι δεν συμφωνούν. Ο Τζέτ προσπαθεί να τον φυλακίσει, αλλά ο Σόκκα ξεφεύγει και προειδοποιεί τους χωριάτες για το τι τους περιμένει. Εκείνοι τον πιστεύουν και φεύγουν. Την ίδια ώρα, ο Τζετ ανυποψίαστος για το τι έγινε καταστρέφει το χωριό και μονομαχεί με τον Άανγκ. Χάρη στην Ταμάρα, ο Άανγκ καταφέρνει να νικήσει τον Τζετ και την ίδια ώρα εμφανίζεται ο Σόκκα, ο οποίος τους εξηγεί τι έγινε.
   11
 Το μεγάλο φαράγγιImdb.com - The Great Divide
 20 Μαΐου 2005
 111
  Ο Άανγκ και οι συντρόφοι του πρέπει να περάσουν ένα τεράστιο φαράγγι. Αυτό πρέπει να το κάνουν με 2 φυλές, οι οποίες έχουν εχθρικές σχέσεις μεταξύ τους, οι οποίες άρχισαν πολλά χρόνια πριν λόγω μιας θρησκευτικής διαμάχης. Ο Άανγκ καταφέρνει να τους συμφιλιώσει για να μπορούν να βγουν από το φαράγγι, αφού πρώτα τους πει ψέματα.
   12
 Η καταιγίδαImdb.com - The Storm
 3 Ιουνίου 2005
 112
  Ένα από τα σημαντικότερα επεισόδια του πρώτου κύκλου. Κατά τη διάρκεια καταιγίδας, ο Άανγκ θυμάται την ζωή του πριν να εξαφανιστεί. Λέει πώς εξαφανίστηκε επειδή έμαθε ότι είναι ο Αβατάρ, ο κυρίαρχος των 4 στοιχειών της φύσης. Την ίδια ώρα, ο Άιρο λέει στην ομάδα του, τον λόγο που ο Ζούκο έχει ένα μεγάλο σημάδι (από φωτιά που του έπεσε στο μάτι). Ο Ζούκο, όταν ήταν 13 χρονών, συμμετείχε σε πολεμικό συνέδριο. Ήταν αντίθετος με την άποψη ενός στρατηγού και ο πατέρας του, Οζάι, θύμωσε επειδή ο Ζούκο δεν είχε το δικαίωμα ούτε καν να συμμετέχει στο συνέδριο. Τον προκαλεί να αντιμετώπισει ένα από αυτούς στο Όγκνι Κάι (μονομαχίες μάγων φωτιάς). Ο Ζούκο δέχεται, χωρίς να ξέρει ότι αντίπαλος θα είναι ο ίδιος ο πατέρας του. Όταν το μαθαίνει ζητά συγχώρεση, αλλά ο πατέρας του του καίει το αριστερό του μάτι και τον εξορίζει.
   13
 Το μπλε πνεύμαImdb.com - The Blue Spirit
 17 Ιουνίου 2005
 113
  Ο Σόκκα και η Ταμάρα αρρωσταίνουν. Ο Άανγκ φεύγει για να βρει το φάρμακο, αλλά τον αιχμαλωτεί ο Τζάο. Ξεφεύγει χάρη στην βοήθεια του Μπλέ Πνεύματος, αλλά στο τέλος, όταν φεύγουν από το στρατόπεδο, ένα βέλος χτυπά στο πρόσωπο τον σωτήρα του Άανγκ. Ο Άανγκ του έβγαλε τη μάσκα και έμεινε έκπληκτος όταν είδε πώς ο σωτήρας του ήταν ο Ζούκο. Στην αρχή σκέφτεται να τον αφήσει εκεί, αλλά στο τέλος τον σώζει.
   14
 Η μάντισσαTv.com - The Fortuneteller 
 23 Σεπτεμβρίου 2005
 114
  Ο Άανγκ, ο Σόκκα και η Ταμάρα βρίσκονται σε ένα χωριό, όπου ζει μια μάντισσα. Ο Άανγκ και η Ταμάρα πιστεύουν τα πάντα που τους λέει για το μέλλον τους, αλλά ο Σόκκα δεν την πιστεύει και προσπαθεί να πείσει τους άλλους ότι αυτά που λέει δεν είναι αλήθεια. Όταν η μάντισσα ανακοίνωσε ότι δεν θα γίνει σεισμός κατά τη διάρκεια του θερισμού, την ίδια ώρα ο Άανγκ και ο Σόκκα βρίσκονται στο ηφαίστειο εκεί κοντά, επειδή ο Άανγκ ήθελα να κόψει ένα λουλούδι για την Ταμάρα, την οποία ερωτεύτηκε, αλλά βλέπει πώς ετοιμάζεται σεισμός. Γυρίζουν στο χωριό, το λένε σε όλους, αλλά και πάλι κανείς δεν τους πιστεύει. Για αυτό τον λόγο, κλέβουν το βιβλίο της μάντισσας, το οποίο περιέχει σχήματα σύννεφων με την σημασία του καθενός. Ο Άανγκ και η Ταμάρα, πάνω στον Άππα, ζώο του Άανγκ, σχηματίζουν στην αρχή νεκροκεφαλή και μετά ένα παράξενο σχήμα. Ο Σόκκα το δείχνει στη μάντισσα, η οποία λέει πώς σεισμός θα γίνει. Οι κάτοικοι προετοιμάζονται και χάρη στο σχέδιο του Σόκκα και τη δύναμη του Άανγκ, το χωριό παραμένει αβλαβές.
   15
 Ο Μπάτο της Φυλής του νερούImdb.com - Bato of the Water Tribe
 7 Οκτωβρίου 2005
 115
  Ο Άαγνκ, η Ταμάρα και ο Σόκκα βρίσκουν τον Μπάτο, φίλο του πατέρα του Σόκκα και της Ταμάρας. Ο Άανγκ λαμβάνει ένα γράμμα, το οποίο προρίζεται στον Σόκκα και στην Ταμάρα από τον πατέρα τους, αλλά το κρύβει γιατί φοβάται ότι οι φίλοι του θα τον εγκαταλείψουν. Τελικά, οι φίλοι του το μαθαίνουν, μετά από μια δοκιμασία που περνά ο Σόκκα για να δείξει το ταλέντο του στην ηγεσία. Ο Σόκκα θυμώνει μαζί του και μαζί με την Ταμάρα φεύγει, όμως πέφτει πάνω στον Ζούκο και την Τζούν. Αλλά, ο Άανγκ το μαθαίνει και σώζει τους φίλους του. Ο Σόκκα χαλαρώνει και δέχεται να συνεχίσει μαζί με την Ταμάρα το ταξίδι με τον Άανγκ.
   16
 Ο λιποτάκτηςImdb.com - The Deserter
 21 Οκτωβρίου 2005
 116
  Οι ήρωες της ιστορίας βρίσκονται σε ένα χωριό της Φυλής της Φωτίας, όπου διεξάγεται γιορτή. Εκεί μαθαίνουν ότι οι στρατιώτες της Φυλής της Φωτιάς ψάχνουν τον Άανγκ για να τον παραδώσουν στον Οζάι. Προς κακή τους τύχη, τους αναγνωρίζουν, επειδή ο Άανγκ χρησιμοποιά τη μαγεία του άερα. Τους σώζει όμως ένας αντάρτης που ζει εκεί κοντά. Οδηγεί τον Άανγκ στον πρώην στρατηγό της Φυλής της Φωτιάς και πρώην δάσκαλο του Τζάο, Τζόν-Τζόνγκ. Εκεί ο Άανγκ παίρνει τη μορφή του Ρόκου και πείθει τον Τζον-Τζόνγκ να του μάθει τη μαγεία της φωτιάς, αν και στην αρχή διαφωνούσε λόγω του ότι ο Άανγκ έπρεπε πρώτα να μάθει τις μαγείες της γης και του νερού. Κατα λάθος, καίει την Ταμάρα, αλλά την ίδια στιγμή φτάνει ο Τζάο, ο οποίος προσπαθεί να πιάσει τον Άανγκ. Ο Άανγκ θυμάται αυτά που του είπε ο δάσκαλος του για το Τζάο και έτσι καταφέρνει να τον νικήσει.
   17
 Ο βόρειος ναός του αέραImdb.com - The Northern Air Temple
 4 Νοεμβρίου 2005
 117
  Ο Άανγκ, ο Σόκκα και η Ταμάρα ανακαλύπτουν τον Βόρειο Ναό του Αέρα, ο οποίος είναι γεμάτος με ανθρώπους, τους οποίους κυβερνά ένας επιστήμονας. Αυτός ο επιστήμονας άλλαξε τόσο πολύ τον ναό, που στην αρχή ο Άανγκ θύμωσε μαζί του. Ο επιστήμονας πρέπει να φτιάχνει νέα όπλα για τον στρατό της Φυλής της Φωτιάς, αλλά όταν συναντά τον πρωθυπουργό της Φυλής της Φωτιάς, ο Άανγκ αρνείται να παραδώσει τον ναό και έτσι αρχίζει μια τρομερή μάχη. Την κατάσταση σώζει η ευφυϊα του Σόκκα. Στο τέλος, οι πολιορκημένοι καταφέρνουν να νικήσουν, αλλά οι μάγοι φωτιάς βρίσκουν ένα αερόστατο (όπλο των αντιπάλων τους) και το μεταφέρνουν στη χώρα τους.
   18
 Ο νεροδαμαστής δάσκαλοςImdb.com - The Waterbending Master
 18 Νοεμβρίου 2005
 118
  Οι ήρωες της ιστορίας επιτέλους φτάνουν στον Βόρειο Πόλο, όπου θα μάθουν στον Άανγκ την μαγεία του νερού, αλλά, λόγω των τοπικών παραδόσεων, αρνούνται να εκπαιδεύσουν την Ταμάρα. Εκείνη θυμώνει, αλλά ο Σόκκα προτείνει στον Άανγκ να της δείχνει κάθε νύχτα τα νέα κόλπα που μαθαίνει. Προς κακή τους τύχη, αυτό το μαθαίνει ο δάσκαλος του, Πάκο. Ο Άανγκ ζητά συγγνώμη, αλλά η Ταμάρα προκαλεί τον Πάκο σε μονομαχία. Ο Πάκο θα την νικήσει, αλλά μαθαίνει πώς η Ταμάρα είναι η εγγονή της αρραβωναστικιάς του. Εξηγεί στην Ταμάρα ότι το κολιέ που φορά το δημιούργησε αυτός για να ζητήσει σε γάμο τη γιαγιά της. Την ίδια ώρα, ο Σόκκα μαζί με την πριγκίππισα Γιούι μαθαίνουν ότι ο νάυαρχος Τζάο σκοπεύει να αρχίσει επίθεση κατά της Βόρειας Φυλής του Νερού.
   19
 Η πολιορκία του βορρά, μέρος 1οImdb.com - The Siege of the North, Part I
 2 Δεκεμβρίου 2005
 119
  Η πολιορκία αρχίζει. Ο Ζούκο θέλει να αιχμαλωτίσει τον Άανγκ, την ώρα που αυτός θα ψάχνει την είσοδο για τον Κόσμο των Πνευμάτων, για να βρει τα Πνευματα του Ωκεανού και του Φεγγαριού, πνεύματα-προστάτες της Φυλής του Νερού. Εκεί βρίσκει τον Ρόκου, ο οποίος του λέει ότι υπάρχει ένα πνεύμα, το πνεύμα Κοχ, το οποίο ξέρει από κοντά τα πνεύματα που ψάχνει, όμως προειδοποιεί τον Άανγκ να είναι προσεχτικός μαζί του και να μην δείξει τα αισθήματα του, αλλιώς το πνεύμα θα του κλέψει το πρόσωπο.
   20
 Η πολιορκία του βορρά, μέρος 2οImdb.com - The Siege of North, Part II
 2 Δεκεμβρίου 2005
 120
  Το τελευταίο επεισόδιο του πρώτου κύκλου της σειράς. Ο Άανγκ συναντά το πνεύμα Κοχ και καταφέρνει να μην χάσει το πρόσωπο του. Γυρίζοντας στον κόσμο των θνητών, καταλαμβαίνει πώς έγινε αιχμάλωτος του Ζούκο, ο οποίος σε μια μονομαχία νίκησε την Ταμάρα. Ο Σόκκα, η Ταμάρα, η Γιούι και ο Άππα ψάχνουν τον Άανγκ και τελικά τον βρίσκουν. Η Ταμάρα ακινητοποιεί τον Ζούκο, αλλά ο Άανγκ τους πείθει να τον πάρουν μαζί τους. Την ίδια ώρα ο Τζάο εξιστορεί στον Άιρο μια ανακάληψη που έκανε στο Βασίλειο της Γης, ότι δηλαδή τα πνεύματα του Ωκεανού και του Φεγγαριού έδωσαν την αθανασία τους για να γίνουν μέρος του κόσμου των θνητών. Μπαίνοντας μέσα στην πόλη, ο Τζάο βρίσκει μια όαση όπου βρίσκουνται τα 2 ψάρια, τα πνεύματα Ωκεανού και Φεγγαριού. Σκοτώνει το πνεύμα του Φεγγαριού. Την ίδια ώρα, η Γιούι εξιστορεί στον Άανγκ και στους φίλους του ότι χρωστά τη ζωή της στο πνεύμα του Φεγγαριού. Φτάνοντας στην λίμνη, ο Άανγκ και ο Άιρο προσπαθούν να πείσουν τον Τζάο να ηρεμήσει και να μην σκοτώσει το πνεύμα, αλλά αυτός το έκανε. Αρχίζει χάος, και ο Άανγκ μπαίνοντας στην Κατάσταση του Αβατάρ κατατροπώνει τον στόλο της Φυλής της Φωτίας. Σε μια γέφυρα, ο Ζούκο και ο Τζάο μονομαχούν, αλλά στο τέλος ο Τζάο αιχμαλωτίζεται από το πνεύμα του Ωκεανού. Έτσι τελείωνει ο πρώτος κύκλος της σειράς.

 Σε DVD 

 ΗΠΑ 

Το τηλεοπτικό κανάλι Nickelodeon άρχισε να πωλά τα DVD του πρώτου κύκλου (Season One DVDs) στις 31 Ιανουαρίου 2006. Το κάθε DVD, με εξαίρεση ένα, περιείχαν 4 επεισόδια σε ένα δίσκο. Η εξαίρεση ήταν το The Complete Book One Collection Box Set, το οποίο περιείχε όλα τα 20 επεισόδια σε 6 δίσκους.

Στις ΗΠΑ, όλα τα DVD του πρώτου κύκλου κωδικοποιήθηκαν με το σύστημα NTSC. Δεδομένου του ότι το NTSC δεν χρησιμοποιείται σε περιοχές εκτός της Βορείου Αμερικής, τα DVD δεν μπορούσαν να πωληθούν σε αυτές και το Nickelodeon αναγκάστηκε να εκδώσει τα DVD για τις περιοχές αυτές με κωδικοποίηση σε σύστημα PAL. Η έκδοση αυτών των DVDs άρχισε στις 19 Φεβρουαρίου 2007, και το κάθε DVD κυκλοφόρησε μήνες αργότερα από την αρχική έκδοση. Όπως και τα πρωτότυπα DVDs, το κάθε ένα από αυτά περιείχε 4 επεισόδια σε 1 δίσκο, με εξαίρεση το «The Complete Book One Collection Box Set», το οποίο περιείχε όλα τα 20 επεισόδια του πρώτου κύκλου σε 4 δίσκους.

ΤόμοςΔίσκοιΕπεισόδειαΠρεμιέρα Περιοχή 1 Περιοχή 2 Περιοχή 4114Ιανουαρίου 24, 2006Φεβρουαρίου 19, 2007Μαρτίου 15, 2007214Μαρτίου 28, 2006Ιουνίου 4, 2007Ιουλίου 5, 2007314Μαϊου 30, 2006Σεπτεμβρίου 3, 2007Μαρτίου 13, 2008414Ιουλίου 18, 2006Φεβρουαρίου 18, 2008Ιουνίου 19, 2008514Σεπτεμβρίου 19, 2006Μαϊου 26, 2008Μαρτίου 5, 2009Box set620Σεπτεμβρίου 12, 2006Ιανουαρίου 26, 2009Ιουνίου 4, 2009

Επίδραση

 Σε βιντεοπαιχνίδια 

Στον πρώτο κύκλο της σειράς Αβατάρ: Ο Τελευταίος Μαχητής του Ανέμου βασίζεται το βιντεοπαιχνίδι Avatar: The Last AirbenderImdb.com - Avatar: The Last Airbender (VG).

 Σε ταινίες 

Στον πρώτο κύκλο της σειράς Αβατάρ: Ο Τελευταίος Μαχητής του Ανέμου βασίζεται η ταινία The Last AirbenderImdb.com - The Last Airbender (main details), η οποία κυκλοφόρησε την 1 Ιουλίου 2010.

 Παραπομπές 

Εξωτερικές πηγές

Περιγραφή όλων των επεισοδίων του Αβατάρ: Ο Τελευταίος Μαχητής του Ανέμου - Βιβλίο 1: Νερό  στο Imdb.com

Κατηγορία:Άβαταρ: Ο Τελευταίος Μαχητής του Ανέμου
Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικοί κύκλοι

fr:Liste des épisodes d'Avatar, le dernier maître de l'air#Livre Un : L'Eau